«Որտե՞ղ էիր, մարդ աստծոն» պատմությունն է ծերացած բժիշկի մը` Ստեփան Եսայանի, որ իր կյանքին քառասուն տարիները անցուցած է Հայաստանի հեռավոր մեկ գյուղին մեջ, և, վաթսունը անց, տեղը կուտա երիտասարդ բժշկուհիի մը` Նորային: Վեպի սկզբնակետն ու վախճանակետը փոխանցումի և փոփոխության այս գործողությունն է, որ առիթ կդառնա Ստեփանի համար ոգեկոչելու անցնող քառասուն տարիներու իր սեփական պատմությունը և, անոր հետ, նաև ամբողջ երկրի պատմությունը: